
Pielikums Nr.9
PROJEKTS 
LĪGUMS Nr.______ 
Viļānos                                                                                 Datums skatāms laika zīmogā
Viļānu apvienības pārvalde, reģ.Nr.40900036645, juridiskā adrese: Kultūras laukums 1A, Viļāni, Rēzeknes novads, LV-4650, ______ personā, kurš(-a) rīkojas saskaņā ar_______, turpmāk – Pasūtītājs, no vienas puses,  un
<iepirkuma procedūras uzvarētāja nosaukums>, reģistrācijas Nr.<reģistrācijas numurs>, <ar paraksta tiesībām apveltītās vai pilnvarotas personas amats, vārds, uzvārds> personā,      kurš(-a) rīkojas uz <dokumenta nosaukums, kas piešķir tiesības parakstīt līgumu> pamata, turpmāk – Piegādātājs, no otras puses, 
abi kopā turpmāk – Puses, bet katrs atsevišķi arī – Puse, pamatojoties uz atklāta konkursa “Energoefektivitāti veicinošu viedo pilsētvides tehnoloģiju un LED gaismekļu piegāde un uzstādīšana Viļānu apvienības pārvaldē” (identifikācijas Nr. RNPIVAP 2026/23), turpmāk – Konkurss, rezultātiem un Piegādātāja iesniegto piedāvājumu noslēdz šādu līgumu, turpmāk – Līgums: 
1. Līguma priekšmets
1.1. Pasūtītājs uzdod, un Piegādātājs apņemas piegādāt viedās ielu apgaismojuma vadības sistēmu, veikt to uzstādīšanu un konfigurāciju un piegādāt LED āra apgaismojuma gaismekļus, veikt to uzstādīšanu, turpmāk – Darbi, saskaņā ar Tehnisko specifikāciju -Tehnisko piedāvājumu (Līguma pielikums Nr.1) un darbu apjomu tāmi - finanšu piedāvājumu (Līguma pielikumā Nr.2), ievērojot gaismekļu un vadības sistēmas saderību. 
1.2. Līguma izpildes vieta – Viļānu pilsētas administratīvā teritorija (Rīgas iela, Brīvības iela, Kultūras laukums, Stacijas iela (ielu posmi)).
1.3. Līguma izpilde notiek projekta “Energoefektivitāti veicinošu viedo pilsētvides tehnoloģiju ieviešana ielu apgaismojumā Rēzeknes novada Viļānu apvienības pārvaldē” (Nr.EKII-3.1/1) ietvaros. 
2. Līguma izpildes termiņš
2.1. Līguma izpildes termiņš- 4 mēneši no Līguma noslēgšanas dienas. 
2.2. Līguma izpildes termiņu Puses var mainīt ar rakstveida vienošanos gadījumā, ja: 
2.2.1. nepārvaramas varas apstākļu rezultātā tiek apgrūtināta vai uz laiku ir neiespējama Līguma izpilde; 
2.2.2.  kādas no Pusēm saistību savlaicīgas neizpildes dēļ ir tikusi apgrūtināta otras Puses saistību izpilde. 
3. Līguma summa un norēķinu kārtība
3.1. Kopējā līgumcena bez pievienotās vērtības nodokļa, turpmāk – PVN, par Līgumā un tā pielikumos noteikto saistību pilnīgu izpildi ir EUR _______ (<summa vārdiem>), un tajā ir iekļauta Preču cena, to piegādes, uzstādīšanas, ieregulēšanas un citi izdevumi, saskaņā ar Līguma un tā pielikumu nosacījumiem. PVN tiek piemērots un maksāts saskaņā ar Pievienotās vērtības nodokļa likumu. 
3.2. Pasūtītājs Līgumā noteiktajā kārtībā maksā par Līguma noteikumiem atbilstoši kvalitatīvi veiktajiem Darbiem. 
3.3. Pēc gala nodošanas-pieņemšanas akta abpusējās parakstīšanas Pasūtītājs 30 (trīsdesmit) dienu laikā no attiecīgā Piegādātāja rēķina saņemšanas veic līguma summas samaksu. 
3.6. Par maksājuma veikšanas datumu uzskatāms datums, kurā Pasūtītāja banka pieņēmusi apmaksai Pasūtītāja izrakstītu maksājuma uzdevumu. 
3.7. Piegādātājs rēķinus iesniedz strukturēta elektroniskā rēķina formātā Pasūtītāja e-adresē: __________. Pasūtītājs pieņem elektroniskā veidā sagatavotus un iesniegtos rēķinus, kas atbilst piemērojamajam elektroniskā rēķina standartam. 
4. Pušu saistības
4.1. Piegādātājs nodrošina sertificēta atbildīgā speciālista <vārds, uzvārds>, sertifikāta Nr.<sertifikāta numurs>, iesaistīšanu Darbu izpildē. 
4.2. Piegādātājs visā Līguma izpildes laikā nodrošina, ka tā veiktie Darbi neietekmē apgaismojuma darbību Viļānu apvienības teritorijā diennakts tumšajā laikā. 
4.3. Pasūtītājs, pieņemot Preces un Darbus, ir tiesīgs pārbaudīt to atbilstību un kvalitāti. Ja Preces vai Darbi neatbilst Līguma vai kāda no tā pielikumu noteikumiem, vai tiek konstatētas nepilnības vai defekti, Pasūtītāja pilnvarotais pārstāvis sastāda defektu aktu. Šajā gadījumā Pasūtītājs ir tiesīgs nepieņemt un neapmaksāt neatbilstošas Preces un Darbus. 
4.4. Piegādātājs ne vēlāk 7 (septiņu) dienu laikā no defektu akta sastādīšanas uz sava rēķina novērš konstatētos, aktā uzskaitītos trūkumus. 
4.5. Preču un Darbu pieņemšana – nodošana notiek, Pasūtītāja un Piegādātāja pilnvarotajiem pārstāvjiem parakstot Darbu pieņemšanas – nodošanas aktu, kuru sagatavo Piegādātājs un iesniedz Pasūtītājam. Piegādātājs nodod Pasūtītājam Preces kopā ar to tehnisko dokumentāciju, instrukcijām, garantijas dokumentāciju, sertifikātiem. 
4.6. Līgums uzskatāms par pilnībā izpildītu ar brīdi, kad Puses (to pilnvarotie pārstāvji) parakstījušas gala pieņemšanas – nodošanas aktu. 
4.7. Pasūtītājam ir tiesības 14 (četrpadsmit) dienu laikā no piegādes un Darbu izpildes pieteikt Piegādātājam pretenzijas par Darbu pieņemšanas laikā nekonstatētiem trūkumiem un slēptiem defektiem. Ja Pasūtītājs ir pieteicis pretenzijas šajā Līguma punktā noteiktajā termiņā, Piegādātājam ir pienākums nekavējoties uz sava rēķina novērst trūkumus un maksāt Pasūtītājam līgumsodu par Līguma izpildes nokavējumu, ja tāds ir iestājies. 
4.8. Piegādātājs atbild par Darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem.
5. Garantija
5.1. Piegādātājs garantē un nodrošina, ka piegādātās Preces ir jaunas un atbilst Tehniskajā  specifikācijā noteiktajām prasībām un Tehniskajam piedāvājumam (Līguma pielikumā Nr.1). 
5.2. Piegādātājs nodrošina Preču kvalitātes un citu rādītāju atbilstību to izgatavotāja tehniskajai dokumentācijai, Latvijas Republikā noteiktajiem standartiem, Līguma noteikumiem, kvalitātes vai atbilstības sertifikātiem un Latvijas Republikas normatīvajiem aktiem. 
5.3. Piegādātājs nodrošina piegādātajām Precēm un Darbiem, to starp, visiem izpildītajiem darbiem, uzstādītajām iekārtām un materiāliem, garantiju 60 (sešdesmit) mēnešu laikā no Preču piegādes un Darbu gala pieņemšanas – nodošanas akta abpusējas parakstīšanas dienas. 
5.4. Piegādātājs garantē gaismekļu kalpošanu ne mazāk kā 100 000 stundu laikā. 
5.5. Pasūtītājs nekavējoties rakstiski paziņo Piegādātājam par jebkuru Preču bojājumu vai darbības traucējumiem, kas jānovērš garantijas ietvaros. Piegādātājam ne vēlāk kā 3 (triju) darbdienu laikā no paziņošanas dienas jāierodas uz defektu akta sastādīšanu. Ja Piegādātājs šajā termiņā neierodas, Pasūtītājs vienpusēji sastāda defektu aktu, kas ir saistošs arī Piegādātājam. 
5.6. Pamatojoties uz defektu aktu, Piegādātājam Preču trūkumi jānovērš bez papildus samaksas 14 (četrpadsmit) dienu laikā no defektu akta sastādīšanas. Gadījumā, ja Piegādātājs nenovērš vai nevar novērst Preču defektus šajā Līguma punktā noteiktajā termiņā, Piegādātājam jānomaina Preces vai to daļas, kurām ir defekts, atlīdzinot Pasūtītājam šajā sakarā nodarītos zaudējumus, ja tie ir radušies. 
6. Pušu atbildība
6.1. Par Līguma izpildes termiņa nokavējumu Piegādātājs maksā Pasūtītājam līgumsodu 0,1% (vienas desmitdaļas procenta) apmērā no kopējās Līguma cenas (bez PVN) par katru kavējuma dienu, bet ne vairāk kā 10% (desmit procentu) apmērā no kopējās Līguma cenas (bez PVN). 
6.2. Par Līgumā noteikto maksājumu termiņu nokavējumu Pasūtītājs maksā Piegādātājam līgumsodu 0,1% (vienas desmitdaļas procenta) apmērā no kavētā maksājuma summas (bez PVN) par katru kavējuma dienu, bet ne vairāk kā 10% (desmit procentu) apmērā no tās. 
6.3. Līdz brīdim, kad Piegādātājs nodod Preces un Darbus Pasūtītājam ar gala  pieņemšanas – nodošanas aktu, visu risku par jau uzstādītajām Precēm un veiktajiem Darbiem, tai skaitā par tiem, kas jau ir pieņemti, par to bojājumiem vai bojāeju uzņemas Piegādātājs. 
6.4. Puses ir atbildīgas par to darbības vai bezdarbības rezultātā viena otrai nodarītajiem zaudējumiem. 
7. Nepārvarama vara
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība.
7.2. Par nepārvaramu varu neuzskata normatīvu aktu, kas būtiski ierobežo un aizskar Pušu tiesības un ietekmē Līguma saistības, pieņemšanu un to stāšanos spēkā. Šādā gadījumā Puses vienojas par grozījumiem Līgumā, kas atbilst jaunajām tiesību normām.
7.3. Puse, kas atsaucas uz nepārvaramas varas apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā pēc tās ieskatiem ir iespējama un paredzama līgumsaistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur nepārvaramas varas apstākļu darbības apstiprinājumu un to raksturojumu.
8. Līguma grozīšana un izbeigšana
8.1.  Līgums var tikt grozīts Pusēm savstarpēji vienojoties un parakstot attiecīgo vienošanos. Grozot Līgumu, Puses ņem vērā Publisko iepirkumu likuma 61.panta nosacījumus.
8.2. Jebkuri Līguma grozījumi, kas tiek noformēti rakstveidā kā papildu vienošanās, kļūst par Līguma neatņemamu sastāvdaļu (pielikumu) un stājas spēkā tikai tad, kad tos ir parakstījuši abu Pušu pārstāvji.
8.3. Pasūtītājam ir tiesības vienpusējā kārtā atkāpties no Līguma pirms termiņa, par to             5 (piecas) darbdienas iepriekš rakstiski paziņojot Pasūtītājam, gadījumā, ja: 
8.3.1. Piegādātājs uzsāk likvidāciju; 
8.3.2. ar spēkā stājušos tiesas nolēmumu tiek pasludināts Piegādātāja maksātnespējas, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Piegādātāja saimnieciskā darbība; 
8.3.3. Piegādātājs vairāk kā 10 (desmit) darbdienas nepilda kādu no Līgumā noteiktajām saistībām, vai kavē to izpildi; 
8.3.4. Līgumu nav iespējams izpildīt tādēļ, ka Piegādātājam ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts noteiktās sankcijas. 
8.4. Gadījumā, ja Līgums tiek izbeigts Piegādātāja vainas dēļ, Pasūtītājs piemēro  Piegādātājam līgumsodu 10% (desmit procentu) apmērā no neizpildīto Darbu summas (bez PVN).  
9. Pušu pārstāvji
9.1. Lai sekmīgi vadītu Līguma izpildi, Pasūtītājs un Piegādātājs nozīmē pilnvarotos pārstāvjus, kuriem ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tostarp, pieprasīt vai sniegt informāciju, nodrošināt ar Līgumu saistītās dokumentācijas nodošanu/pieņemšanu, nodrošināt Preču un Darbu pieņemšanu – nodošanu, parakstot attiecīgus dokumentus, kā arī veikt citas darbības, kas saistītas ar pienācīgu Līgumā paredzēto saistību izpildi. 
9.2. Par pilnvarotajām personām Līguma izpildes laikā tiek nozīmētas: 
9.2.1. no Pasūtītāja puses – <amats, vārds, uzvārds>, tālrunis: <tālruņa numurs>,            e-pasts: <e-pasta adrese>; 
9.2.2. no Piegādātāja puses – <amats, vārds, uzvārds>, tālrunis: <tālruņa numurs>,            e-pasts: <e-pasta adrese>. 
9.3. Visi no Līguma izrietošie paziņojumi, lūgumi, pieprasījumi, pretenzijas un cita informācija nosūtāma otrai Pusei pa pastu vai e-pastu. 
9.4. Par Līguma izpildei būtisko rekvizītu maiņu Puses rakstiski informē viena otru 5 (piecu) darbdienu laikā. Ja kāda no Pusēm neinformē otru Pusi par iepriekš minētajām izmaiņām šajā Līguma punktā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.  
10. Līguma izpildē iesaistītais personāls, apakšuzņēmēji un to nomaiņa
10.1. Darbu veikšanai Piegādātājs piesaista savā piedāvājumā norādīto personālu (speciālistu) un / vai apakšuzņēmējus. Piegādātājs ir atbildīgs par piesaistītā personāla un apakšuzņēmēju veikto Darbu atbilstību Līguma prasībām. 
10.2. Piegādātājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā, kā arī iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 
10.3. Konkursā iesniegtajā piedāvājumā norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai. 
10.4. Piegādātājs nav tiesīgs bez saskaņošanas ar Pasūtītāju veikt speciālistu un apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē.
10.5. Pasūtītājs nepiekrīt personāla nomaiņai, ja piedāvātais personāls neatbilst iepirkuma procedūras dokumentos piesaistītajiem speciālistiem izvirzītajām prasībām vai tiem nav vismaz tādas pašas kvalifikācijas un pieredzes kā personālam, kas tika vērtēts. 
10.6. Pasūtītājs nepiekrīt apakšuzņēmēju nomaiņai, ja:  
10.6.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām; 
10.6.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tam konstatēti Publisko iepirkumu likuma 42.panta otrajā daļā (izņemot 8. un 9.punktu) minētie izslēgšanas iemesli; 
10.6.3. piedāvātajam apakšuzņēmējam, kura veicamo darbu vērtība ir vismaz                   10 000 euro, konstatēti Publisko iepirkumu likuma 42.panta otrajā daļā (izņemot 8. un 9.punktu) minētie izslēgšanas iemesli; 
10.6.4. apakšuzņēmēja nomaiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
10.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
10.8. Pasūtītājs pieņem lēmumu atļaut vai atteikt speciālistu un/vai apakšuzņēmēju nomaiņu vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darbdienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Piegādātājam. 
11. Izcelsmes ierobežojumi
11.1.Piegādātājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
11.2. Piegādātājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
11.3. Pēc Pasūtītāja pieprasījuma Piegādātājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
11.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
11.4.1. pieprasīt attiecīgo preču vai pakalpojumu nomaiņu;
11.4.2. piemērot līgumsodu 10% apmērā no attiecīgās piegādes vērtības;
11.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
11.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.
12. Citi  noteikumi
12.1. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem. 
12.2. Līguma izpildes laikā radušos strīdus Puses risina vienojoties, ja vienošanās nav iespējama, strīdu izskata tiesā Latvijas Republikas normatīvajos aktos noteiktajā kārtībā. 
12.3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši spēkā esošo normatīvo aktu prasībām. 
12.4. Līgums sagatavots elektroniski uz __ (____) lapām un parakstīts ar drošu elektronisko parakstu, kas satur laika zīmogu. Līguma noslēgšanas datums ir pēdējām elektroniskajam parakstam pievienotā laika zīmoga datums. Katras Puses rīcībā ir abpusēji elektroniski parakstīts Līgums. 
12.5. Līgumam ir pievienoti 2 (divi) pielikumi, kas ir tā neatņemamas sastāvdaļas:
12.5.1. Pielikums Nr.1 “Tehniskā specifikācija/Tehniskais piedāvājums”;
12.5.2. Pielikums Nr.2 “Finanšu piedāvājums (Tāme)”. 

